
ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αντικατάσταση της παραγρ. 2α της Φ. 476/12/655803/Σ. 
1794/8.5.89 κοινής απόφασης Υπουργών Προεδρίας της Κυ¬ 
βερνήσεως και Εθνικής Άμυνας. .. 1 

Ρύθμιση θεμάτων που αφορούν σε Εφέδρους Αξιωματικούς Μακράς 
Ανακατάταξης.. 2 

Τροποποίηση και συμπλήρωση της απόφασης αριθ. 23709/ΔΙΟΠΕ 
701/31.7.89 του Αναπληρωτή Υπουργού Εθνικής Οικονο¬ 
μίας. 3 

Απόσβεση και διαγραφή οφειλών από δάνεια που έχουν χορηγήσει 
Τράπεζες σε φυσικά ή νομικά πρόσωπα και επαγγελματίες παρα¬ 
μεθορίων περιοχών. 4 

Επέκταση χορήγησης ειδικής αποζημίωσης για πρόσθετη εργασία 
και στις καθαρίστριες μόνιμους υπαλλήλους του Μετοχικού Τα¬ 
μείου Πολιτικών υπαλλήλων.. 5 

Ρύθμιση των κατά την 31.12.1988 ληξιπρόθεσμων δανειακών 
οφειλών των επαρχιακών εφημερίδων προς το Ταμείο Παρακα¬ 
ταθηκών και Δανείων. 6 


Παροχή της εγγύησης του Δημοσίου προς την Ιονική Τράπεζα για 
τη χορήγηση δανείου ποσού δρχ. 2.000.000.000 στο ΝΑΤ για 
την εξόφληση υποχρεώσεών του από τοκοχρεωλϋσια δανείων 


εσωτερικού. 7 

Εξαίρεση πρόσληψης προσωπικού από το Ν. 1735/87. 8 

Καθορισμός μηνιαίων αποδοχών Προέδρου του Διοικητικού Συμ¬ 
βουλίου του Οργανισμού Εργατικής Κατοικίας. 9 

Τροποποίηση της Δ2/5716/1988 απόφαση του Υπουργού Εθν. Παι¬ 
δείας και θρησκευμάτων.10 

Παράταση θητείας Λεκτόρων και Επίκουρων Καθηγητών των ΑΕΙ 
μέχρι την ολοκλήρωση της διαδικασίας κρίσης για εξέλιξη στην 
επόμενη βαθμίδα ΔΕΠ.11 

Τροποποίηση Γενικού Κανονισμού Προσωπικού ΟΤΕ, άρθρο 24α 
σχετικά με την πρόσληψη έκτακτου προσωπικού.12 

Συγκρότηση Επιτροπής ελέγχου των ιδιωτικών Κλινικών του Νο¬ 
μού Μεσσηνίας.13 

Σύσταση νομικού προσώπου στην Κοινότητα Χιονοχωρίου με την 
επωνυμία «Σχολική Επιτροπή Κοινότητας Χιονοχωρίου». ... 14 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Φ. 476/29/661513/Σ. 3671000 (1) 

Αντικατάσταση της παραγρ. 2α της Φ. 476/12/655803/Σ. 1794/ 
8.5.89 κοινής απόφασης Υπουργών Προεδρίας της Κυβερνήσεως 
και Εθνικής Άμυνας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΑΝΑΠΛΗΡΩΤΗΣ ΕΘΝΙΚΗΣ ΑΜΥΝΑΣ 

Έχοντας υπόψη: - 

α. Τις διατάξεις των άρθρων 46 και 47 του Π.Δ. 390/89 «Οργανι¬ 
σμός Πολιτικού Προσωπικού Υπουργείου Εθνικής Άμυνας» (ΦΕΚ 
170Α/89). 

β. Τις διατάξεις της παρ. 3 του άρθρου 14 του Ν. 1586/86. 
γ. Την υπ’ αριθ. Πρωτ. Υ 759/13.7.89 Απόφαση Πρωθυπουργού 
«Καθορισμός αρμοδιοτήτων Αναπληρωτή Υπουργού Εθνικής Άμυνας 
Ιωάννη Βασιλειάδη» (ΦΕΚ 545/ΤΒ/14.7.89), αποφασίζουμε: 

1. Η παράγραφος 2α της υπ’ αριθμ. Πρωτ. Φ. 476/12/ 
655803/Σ. 1794/8.5.89 Κοινής Απόφασης Υπουργών Προεδρίας 
της Κυβέρνησης και Εθνικής Άμυνας αντικαθίσταται ως εξής: 

α. «Από τρεις μονίμους υπαλλήλους Προϊσταμένους Δ/νσεων ή αντι¬ 
στοίχου επιπέδου Οργανικών Μονάδων με βαθμό Α' από τους οποίους ο 
ένας ορίζεται Πρόεδρος με ισάριθμους ομοιόβαθμους αναπληρωτές Μο¬ 
νίμους υπαλλήλους. Σε περίπτωση απουσίας ή κωλύματος του Προέ¬ 
δρου, στο Συμβούλιο προεδρεύει ένα από τα τακτικά μέλη». 

2. Κατά τα λοιπά ισχύει ως έχει η τροποποιούμενη Απόφαση. 

Η απόφαση αυτή να δημοαιευθεί στην Εφημερίδα της Κυβερνήσεως. 

Αθήνα, 4 Οκτωβρίου 1989 

οι ΥΠΟΥΡΓΟΙ 

ΑΝΑΠΛΗΡΩΤΗΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΑΜΥΝΑΣ 

ΑΘΑΝ. ΚΑΝΕΛΛΟΠΟΥΛΟΣ ΙΩΑΝΝΗΣ ΒΑΣΙΛΕΙΑΔΗΣ 
--♦- 

Αριθ. Φ. 415.21/42/195637/Σ. 4161 (2) 

Ρύθμιση θεμάτων που αφορούν σε Εφέδρους Αξιωματικούς Μακράς 
Ανακατάταξης. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Αφού λάβαμε υπόψη: 

α. Τις διατάξεις του Ν. 1680/87 «Περί τροποποίησης των διατά¬ 
ξεων για τους Εφέδρους Αξιωματικούς, τους Αξιωματικούς Αεροπορίας 
' Στρατού Ειδικής Μονιμότητας και άλλες διατάξεις» (ΦΕΚ Α' 7/ 

2.2.87) . 

β. Την Φ. 415.21/19/858638/Σ. 885/12.3.87 / ΥΕΘΑ/ΓΈΣ/ 
1οΕΓ/4/2 Απόφαση του Υφυπουργού Εθνικής Άμυνας (ΦΕΚ Β' 122/ 

17.3.87) . 

γ. Την Φ. 415.21/70/863319/Σ. 3171/6.7.87 / ΥΕΘΑ/ 
ΓΕΣ/Ιο ΕΓ/4/2 Απόφαση του Υφυπουργού Εθνικής Άμυνας. 

6. Σχετική πρόταση του Γενικού Επιτελείου Στρατού, αποφασί¬ 
ζουμε: 

Άρθρο 1 

1. Έφεδροι Αξιωματικοί που ανακατατάγηκαν με βάση τις διατάξεις 
της περίπτωσης β της παραγράφου 3 του άρθρου 23 του ΑΝ 833/ 
1937, όπως αυτό αντικαταστάθηκε με το άρθρο 1 του Ν.Δ. 1306/ 
1972 (ΦΕΚ 221) και εζήτηααν υΛαγωγή στις διατάξεις του άρθρου 2 
του Ν. 1680/87, πλην όμως το αίτημά τους απορρίφθηκε με τη Φ. 
415.21/70/863319/Σ. 3171/6.7.87 / ΤΕΘΑ/ΓΕΣ/ΙοΕΓ/4/2 
απόφαση του Υφυπουργού Εθνικής Άμυνας, μπορούν να ζητήσουν επα- 
νάκριση για ένταξη στο Νόμο αυτό (Ν. 1680/87, άρθρο 2), εφόσον εξα¬ 
κολουθούν να πληρούν τις προϋποθέσεις που καθορίζονταν με τη Φ. 
415.21/19/858638/Σ. 885/12.3.87 / ΥΕΘΑ/ΓΕΣ/1οΕΓ/4/2 
απόφαση του Υφυπουργού Εθνικής Άμυνας. 

2. Για την υπαγωγή στις διατάξεις αυτές, οι ενδιαφερόμενοι οφείλουν 
να υποβάλουν τα δικαιολογητικά που προβλέπονται από τις διατάξεις 
του άρθρου 3 της Φ. 415.21/19/858638/Σ. 885/12.3.87 / ΥΕ- 
ΘΑ/ΓΕΣ/1οΕΓ/4/2 απόφαση Υπουργού Εθνικής Άμυνας (ΦΕΚ 
122) στις αρμόδιες Αρχές και με τη διαδικασία που καθορίζονταν από 
τις ίδιες διατάξεις, μέσα σε προθεσμία τριών (3) μηνών από τη δημο¬ 
σίευση της απόφασης αυτής στην Εφημερίδα της Κυβέρνησης. 

Άρθρο 2 

1. Όσοι κριθούν κατάλληλοι, εντάσσονται στο νόμο 1680/87 ανα¬ 
δρομικά ως κατωτέρω, χωρίς δικαίωμα λήψης αναδρομικών οικονομι¬ 
κών παροχών: 

α. Την 17.8.87 όσοι την ημερομηνία αυτή είχαν συμπληρώσει εξα¬ 
ετή ανακατάταξη. 

β. Την επομένη της συμπληρώσεως εξαετούς ανακατάταξης για 
όσους δεν είχαν συμπληρώσει την 17.8.87 εξαετή ανακατάταξη. 

2. Η απόφαση επί της αίτησης για επανάκριση, θα εκδοθεί μέσα σε 
προθεσμία τριών μηνών μο το πέρας της προθεσμίας υποβολής τών δι- 
καιολόγητικών επανάκ^ης. 

3. Οι παραπάνω Έφεδροι Αξιωματικοί που θα ενταχθούν στο άρθρο 
2 τού Ν. 1080/87 δεν απαιτείται να υποβάλουν νέα αναφορά για την 
πρώτη, μετά την αρχική, 3ετή ανανέωση της ανακατάταξής τους. 

Άρθρο 3 

1. Για θέματα που δεν καλύπτονται από την απόφαση αυτή θα εφαρ¬ 
μόζονται οι σχετικές αποφάσεις που εκδόθηκαν για την εφαρμογή του 
Ν. 1680/87. 

2. Διοικητικές οδηγίες για την εφαρμογή της παρούσης θα εκδοθοΰν 
από το ΓΕΣ/ΙοΕΓ, εφόσον απαιτηθούν. 

Άρθρο 4 

Η απόφαση αυτή να δημοσιευθεί στην Εφημερίδα της Κυβερνήσεως, 
να, αρχίσει να ισχύει από την ημερομηνία της προαναφερόμενης δημο¬ 
σίευσής της και να κυρωθεί νομοθετικά. 

Αθήνα, 4 Οκτωβρίου 1989 

Ο ΥΠΟΥΡΓΟΣ 

ΙΩΑΝΝΗΣ ΒΑΡΒΙΤΣΙΩΤΗΣ 

-♦— 

ΑριΟ. 37672/ΑΙΟΠΕ 910 (3) 

Τροποποίηση και συμπλήρωση της απόφασης αριθ. 23709/ΔΙ0ΠΕ 

701/31.7.89 του Αναπληρωτή Υπουργού Εθνικής Οικονομίας. 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ 

Έχοντοις υπόψη: 

1. Τις διατάξεις: . 

α. Του Ν. 1558/1985 «Κυβέρνηση και-Κυβερνητικά Όργανα» και 
ειδικότερα του άρθρου 29, (ΦΕΚ 137/τ. Α'/26.7.85), 

β. Του Π.Δ. 545/1988 «Οργανισμός του Υπουργείου Εθνικής Οικο¬ 
νομίας» (ΦΕΚ 254/τ. Α'/16.1Ϊ.88), 

, γ. Του άρθρου 13 του Ν. 1256/1982 «Γία την πολυθεσία, την πο- 
λυαπασχόληαη κλπ.» όπως συμπληρώθηκε με το άρθρο 21 του Ν. 
1288/1982 «Ρύθμιση θεμάτων αρμοδιότητας του Υπουργείου Προε¬ 
δρίας της Κυβέρνησης και της ΥΕΝΕΔ καθώς και άλλες διατάξεις» και 
το άρθρο 20 του Ν. 1400/1983 τροποποίηση και συμπλήρωση υπαλ¬ 
ληλικών διατάξεων», 


δ. Του Ν. 1586/1986 «Βαθμολογική διάρθρωση των θέσεων του 
Δημοσίου» κλπ. (ΦΕΚ 37/τ. Α'/1.4.86). 

2. Την αριθμ. 3147/6.10.82 πράξη του Υπουργικού Συμβουλίου 
(ΦΕΚ 127/τ. Α·/11.10.82). 

3. Την αριθμ. Υ 761/13.7.89 απόφαση του Πρωθυπουργού «Καθο¬ 
ρισμός αρμοδιοτήτων του Αναπληρωτή Υπουργού Εθνικής Οικονομίας 
(ΦΕΚ 545/τ. Β’/Μ.Τ ’.). 

4. Την αριθμ. 20077; 18.7.89 κοινή απόφαση του Πρωθυπουργού 
και του Υπουργού Εθνικής Οικονομίας, Διορισμός Γενικού Γραμματέα 
στη Γενική Γραμματεία ΕΣΥΕ. 

5. Την αριθμ. 23709/ΔΙΟΠΕ 701/31.7.89 απόφαση (ΦΕΚ 
590/τ, Β'/10.8.89) «Μεταβίβαση δικαιώματος υπογραφής στους Γε¬ 
νικούς Γραμματείς ΥΠΕΘΟ, ΕΣΥΕ και ΔΟΣ και στους ανωτέρους 
υπαλλήλους του Υπουργείου Εθνικής Οικονομίας να υπογράφουν “Με 
εντολή Υπουργού”». 

6. Την 1 αριθμ. 23721/1.8.89 (ΦΕΚ 571/τ. Β-/12.8.89) κοινή 
απόφαση των Υπουργών Προεδρίας της Κυβέρνησης, Εθνικής Οικονο¬ 
μίας, Αναπληρωτή Εθνικής Οικονομίας και Οικονομικών «Σύσταση 
Διοικητικού Τομέα Δ.Ε., Περιφ. Πολιτικής και Ανάπτυξης στο Υπουρ¬ 
γείο Εθνικής Οικονομίας*. 

7. Την αριθμ. 27377/Υ 817/9.8.89 (ΦΕΚ 173/Γ/10.8.89) 
κοινή απόφαση του Πρωθυπουργού και του Υπουργού Εθνικής Οικονο¬ 
μίας «Διορισμός Ειδικού Γραμματέα στο Διοικητικό Τομέα Δημοσίων 
Επενδύσεων, Περιφερειακής Πολιτικής και Ανάπτυξης του Υπουργείου 
Εθνικής Οικονομίας». 

8. Την αριθμ. 27510/10.8.89 (ΦΕΚ 590/τ. Β-/10.8.89) κοινή 
απόφαση των Υπουργών Προεδρίας της Κυβέρνησης, Εθνικής Οικονο¬ 
μίας, Αναπληρωτή Υπουργού Εθνικής Οικονομίας και Οικονομικών 
«Σύσταση Διοικητικού Τομέα Οικονομικών Στατιστικών και Απογοα- 
φών και θέσης Ειδικού Γραμματέα στο Υπουργείο Εθνικής Οικονο- 
μίας». 

9. Την αριθμ. 28380/Υ 821/22.8.89 (ΦΕΚ 192/Γ/7.9.89) 
κοινή απόφαση του Πρωθυπουργού και του Υπουργού Εθνικής Οικονο¬ 
μίας «Διορισμός Ειδικού Γραμματέα στο Διοικητικό Τομέα Οικονομι¬ 
κών Στατιστικών και Απογραφών του Υπουργείου Εθνικής Οικονο¬ 
μίας». 

10. Την ανάγκη να διασφαλισθεϊ η εύρυθμη και αποδοτική λειτουρ¬ 
γία των Υπηρεσιών του Υπουργείου Εθνικής Οικονομίας, επί των 
οποίων ασκούμε αρμοδιότητες, καθώς και η ταχεία διεκπεραίωση των 
υποθέσεων που έχουν ανατεθεί σ’ αυτές, αποφασίζουμε: 

, Τροποποιούμε και συμπληοώνουμε την απόφασή μας αριθμ. 
23709/ΔΙΟΠΕ 701/31.7.89! ως εξής: 

1. Μεταβιβάζουμε στο Γενικό Γραμματέα της Γενικής Γραμματείας 
ΕΣΥΕ, το δικαίωμα να υπογράφει «Με εντολή Υπουργού» τις πιο κάτω 
πράξεις και έγγραφα αρμοδιότητας των Δ/νσεων αυτής. 

1. Τις απαντήσεις στις αιτήσεις επανεξέτασης υπομνημάτων και ανα¬ 
φορών παραπόνων ή καταγγελιών πολιτών ή νομικών προσώπων ή 
υπαλλήλων κατά ενεργειών ή απαντήσεων των οργάνων των υπηρε¬ 
σιών της Γενικής Γραμματείας ΕΣΥΕ, εκτός από αυτές των Δ/νσεων 
αρμοδιότητας του Ειδικού Γραμματέα του Διοικητικού Τομέα Οικονο¬ 
μικών Στατιστικών και Απογραφών. - 

2. Τα έγγραφα πάνω σε θέματα αρμοδιότητας Προϊσταμένου Διεύ¬ 
θυνσης, εφόσον συμπράττουν σ’ αυτά περισσότερες Διευθύνσεις, εκτός 
από εκείνα για παροχή στατιστικών στοιχείων, καθώς επίσης και εκτός 
από αυτά των Δ/νσεων, αρμοδιότητας του Ειδικού Γραμματέα του 
Διοικητικού Τομέα Οικονομικών Στατιστικών και Απογραφών. 

3. Τα έγγραφα με τα οποία ζητείται η γνώμη του Νομικού Συμβού¬ 
λου Διοίκησης του Υπουργείου, ή συλλογικού οργάνου για πράξεις αρ¬ 
μοδιότητας της Γ ενικής Γ ραμματείας ΕΣΥΕ που έχει εξουσιοδοτηθεί να 
υπογράφει, εκτός από αυτά των Δ/νσεων αρμοδιότητας του Ειδικού 
Γραμματέα του Διοικητικού Τομέα Οικονομικών Στατιστικών και Απο¬ 
γραφών. 

4. Τα συμβόλαια και συμφωνητικά που αφορούν θέματα της Γενικής 
Γ ραμματείας ΕΣΥΕ και που καταρτίζονται μεταξύ των Υπηρεσιών αυ¬ 
τής και των Στατιστικών Υπηρεσιών ΟΟΜΜΙ58ΙΟΝ (Ευρωπαϊκή Κοι¬ 
νότητα) ή Στατιστικών Υπηρεσιών άλλων Διεθνών Οργανισμών (ΟΙ ΙΕ, 
ΟΟΣΑ κλπ.) η Στατιστικών Υπηρεσιών άλλων χωρών και που απορρέ¬ 
ουν από συγκεκριμένες κυβερνητικές συμβατικές δεσμεύσεις ή υπάρ- 
χουσες διμερείς συμφωνίες για πρόγραμμα στατιστικών ερευνών, μελε¬ 
τών επιστημονικής συνεργασίας και εκπαίδευσης σε θέματα στατιστι¬ 
κής· 

5. Τις προτάσεις έγκρισης χρησιμοποίησης υπαλλήλων της Γ.Γ. 
ΕΣΥΕ και άλλων Δημόσιων Υπηρεσιών ή ΝΠΔΔ, ΝΠΙΔ και ΟΤΑ πέραν 

από το κανονικό ωράριο εργασίας των Δημόσιων Υπηρεσιών, καθώς 
και ιδιωτών ή Ιδιωτών-Διερμηνέων, γΙα τη διενέργεια απογραφών και 
στατιστικών ερευνών ή εργασιών. 

6. Τις αποφάσεις έγκρισης διενέργειας απογραφών και στατιστικών 
ερευνών και εργασιών. 

7. Τις προτάσεις συγκρότησης ενδοϋπηρεσιακών επιτροπών και ομά¬ 
δων εργασίας για την επίτευξη καλύτερου συντονισμού των διαφόρων 
δραστηριοτήτων της Γενικής Γραμματείας ΕΣΥΕ, καθώς και για τη 
διεξαγωγή συγκεκριμένων ερευνητικών εργασιών. 

8. Τις αποφάσεις και έγγραφα προς τους Υπηρεσιακούς παράγοντες 
της Γενικής Γραμματείας ΕΣΥΕ που αποσκοπούν στην εκπόνηση, σχε¬ 
δίασμά, προγραμματισμό και έλεγχο βραχυχρόνιων και μακροχρόνιων 
προγραμμάτων, στην ανάπτυξη της λειτουργικότητας και της υποδο¬ 
μής της ΕΣΥΕ με σκοπό την αποτελεσματικότερη εκπλήρωση της κοι¬ 
νωνικής και εθνικής αποστολής των Υπηρεσιών αυτής μέσα στα πλαίσια 
των επιδιώξεων και της υλοποίησης της κυβερνητικής αναπτυξιακής 
πολιτικής. 

9. Τις αποφάσεις για την επανάληψη της διεξαγωγής Στατιστικών 
Ερευνών των οποίων η διενέργεια έχει αποφασισθεί με απόφασή μας, 
καθώς και τα έγγραφα που αναφέρονται στο σχήμα των ερευνών, στα 
πρότυπα συλλογής, επεξεργασίας και εμφάνισης των στατιστικών στοι¬ 
χείων. 

10. Τις εντολές για τον καθορισμό προτεραιοτήτων, στις διάφορες 
φάσεις των διεξαγομένων στατιστικών εργασιών, εκτός από αυτές των 
Δ/νσεων αρμοδιότητας του Ειδικού Γραμματέα του Διοικητικού Τομέα 
Οικονομικών Στατιστικών και Απογραφών. 

11. Τα έγγραφα με τα οποία η Γενική Γραμματεία ΕΣΥΕ αναλαμ¬ 
βάνει δεσμεύσεις εκτέλεσης στατιστικών εργασιών, που απαιτούν πρό¬ 
σθετο προσωπικό και γενικότερα πρόσθετες δαπάνες. 

12. Τις εντολές για την εφαρμογή από τις υπηρεσιακές μονάδες της 
Γενικής Γραμματείας ΕΣΥΕ των στατιστικών κωδίκων και ταξινομή¬ 
σεων. 

13. Τις εντολές για συμμετοχή υποψηφίων σε εκπαιδευτικά προ¬ 
γράμματα, εκτός από αυτές των Δ/νσεων αρμοδιότητας του Ειδικού 
Γραμματέα του Διοικητικού Τομέα Οικονομικών Στατιστικών και Απο¬ 
γραφών. 

14. Τις αποφάσεις για τον καθορισμό της τιμής πώλησης των στατι¬ 
στικών δημοσιευμάτων, και του παρεχομένου στους βιβλιοπώλες ποσο¬ 
στού έκπτωσης. 

15. Τις αποφάσεις για τον καθορισμό της τιμής πώλησης των εκδι- 
δομένων από τη Γενική Γραμματεία ΕΣΥΕ πρωτότυπων διαφανειών 
των χαρτών και των φωτοτυπιών. 

16. Τις αποφάσεις για τον καθορισμό του κόστους παροχής στατιστι¬ 
κών στοιχείων και συνδρομής στα Δελτία Τύπου. 

17. Τις αποφάσεις ορισμού ή αντικατάστασης του Ταξινόμου που 
διαχειρίζεται τις εκδιδόμενες από τη Γενική Γραμματεία ΕΣΥΕ στα¬ 
τιστικές εκδόσεις. 

18. Τις αποφάσεις για τη συγκρότηση Επιτροπών παραλαβής, ελέγ¬ 
χου, διαχείρισης και πολτοποίησης στατιστικών δημοσιευμάτων. 

19. Τις εγκρίσεις για τη δωρεάν χορήγηση άνω των 10 αντιτύπων 
στατιστικού δημοσιεύματος. 

20. Τις αποφάσεις με τις οποίες αναθέτονται στις Διευθύνσεις της Γε¬ 
νικής Γραμματείας ΕΣΥΕ, στις Υπηρεσίες Στατιστικής στα Υπουργεία 
και Οργανισμούς καθώς και στις Υπηρεσίες Στατιστικής· στις Νομάρ- 
χίες και άλλες στατιστικές εργασίες πέραν εκείνων πού καθορίζονται 
από το Ν.Δ. 3627/55, ν. 992/79 και του Π.Δ. 1143/80 όπως αυτά 

συμπληρώθηκαν ή τροποποιήθηκαν μεταγενέστερα. 

II. Μεταβιβάζουμε στον Ειδικό Γραμματέα τού Διοικητικού Τομέα 
Δημοσίων Επενδύσεων, Περιφερειακής Πολιτικής και Ανάπτυξης του 
ΥΠΕΘΟ, το δικαίωμα να υπογράφει «Με εντολή Υπουργού» τις πιο 
κάτω πράξεις και έγγραφα αρμοδιότητας των Δ/νσεων: 

- Δημοσίων Επενδύσεων 1 

- Περιφερειακής Πολιτικής, και 

- Ανάπτυξης 

1. Τις οδηγίες προς τις πιο πάνω Διευθύνσεις του Υπουργείου για τη 
μεθόδευση και το συντονισμό της κοινής δραστηριότητας αυτών με 
σκοπό την αποτελεσματική υλοποίηση της Κυβερνητικής Πολιτικής. 

2. Τα έγγραφα που αναφέρονται στα παρακάτω θέματα: 

α. Χρηματοδοτήσεων όλων των Συλλογικών Αποφάσεων του Προ¬ 
γράμματος Δημοσίων Επενδύσεων, που ενεργούνται στα πλαίσια αφ 
ενός μεν των εγκεκριμένων υπό του Υπουργού . Εθνικής Οικονομίας 
ορίων Πιστώσεων και Πληρωμών για κάθε τομέα του Προγράμματος 


και αφ’ ετέρου του κατά μήνα καθοριζόμενου υπό του Υπουργείου Οικο¬ 
νομικών ύψους Πληρωμών. 

β. Χρηματοδοτήσεων (κατανομών)'των εγκεκριμένων ορίων πληρω¬ 
μών του Τομέα Νομαρχιακά Προγράμματα. 

γ. Χρηματοδοτήσεων από συνεισφορές τρίτων για την εκτέλεση έρ¬ 
γων του Προγράμματος Δημοσίων Επενδύσεων για όλους του Φορείς. 

δ. Εντολών μεταφοράς των ι · ’ δων Δημοσίων Επενδύσεων από τους 
ειδικούς υπολογαριασμούς που . ,ρούνται στην Τράπεζα της Ελλάδας 
στο λογαριασμό «Ε.Δ. Συγκέντρωση Εισπράξεων και Πληρωμών». 

ε. Θεώρησης των εντολών που αφορούν δαπάνες εξωτερικού του 
Προγράμματος Δημοσίων Επενδύσεων. 

3. Τα έγγραφα πάνω σε θέματα αρμοδιότητας Διευθυντή, εφόσον συ¬ 
μπράττουν σε αυτά περισσότερες Διευθύνσεις. 

4. Τα έγγραφα προς το Υπουργείο Οικονομικών για την κατανομή 
στους δικαιούχους των κονδυλίων που μεταβιβάζονται στη χώρα μοις 
από τον προϋπολογισμό της ΕΟΚ στα πλαίσια της χρηματοδότησης 
προγραμμάτων και έργων από το Ευρωπαϊκό Ταμείο Περιφερειακής 
Ανάπτυξης, την Ειδική Γραμμή 551 του Κοινοτικού Προϋπολογισμού 
και τα προγράμματα Τεχνικής Βοήθειας για την εφαρμογή των νέων 
Διαρθρωτικών Κανονισμών της ΕΟΚ. 

5. Τα έγγραφα για την υποβολή αιτήσεων έγκρισης της χρηματοδό- 
τησης προγραμμάτων και, έργων από τα Ταμείο Περιφερειακής Ανά¬ 
πτυξης της ΕΟΚ, την υποβολή στοιχείων και εκθέσεων προόδου καθώς 
και την υποβολή αιτήσεων εκταμιεύσεως των οφειλομένων προς την 
χώραν ποσών από την εφαρμογή των παραπάνω προγραμμάτων και 
έργων. 

6. Επίσης μεταβιβάζουμε το δικαίωμα μονογραφής και προώθησης 
των προς τον Αναπληρωτή Υπουργό Εθνικής Οικονομίας Σχεδίων Συλ¬ 
λογικών Αποφάσεων (Σ.Α.Ε., Σ.Α.Μ., Σ.Α.Δ., Σ.Α.Ν.Τ. και Σ.Η.Τ.Α. 
κ.λπ) του προγράμματος Δημοσίων Επενδύσξεων. 

III. Μεταβιβάζουμε στον Ειδικό Γραμματέα του Διοικητικού Τομέα 
Οικονομικών Στατιστικών και Απογραφών του ΥΠΕΘΟ, το. δικαίωμα 
να υπογράφει «Με εντολή Υπουργού» τις πιο κάτω πράξεις και έγγραφα 
αρμοδιότητας των Δ/νσεων: 

- Μεθοδολογίας και Ανάλυσης 

- Απογραφών 

- Οικονομικών Στατιστικών Α' και 

- Οικονομικών Στατιστικών Β'. 

1. Τις απαντήσεις στις αιτήσεις επανεξέτασης υπομνημάτων και ανα¬ 
φορών παραπόνων ή καταγγελιών πολιτών ή νομικών προσώπων ή 
υπαλλήλων κατά ενεργειών ή απαντήσεων των οργάνων των παρα¬ 
πάνω Δ/νσεων, 

2. Τα έγγραφα πάνω σε θέματα αρμοδιότητας Προϊσταμένου Δ/νσης 
εφόσον συμπράττουν σ’ αυτά περισσότερες Διευθύνσεις, εκτός των εγ¬ 
γράφων για παροχή στατιστικών στοιχείων. 

3. Τα έγγραφα με τα οποία ζητείται η γνώμη του Νομικού Συμβού¬ 
λου Διοίκησης του Υπουργείου, ή συλλογικού οργάνου για πράξεις αρ¬ 
μοδιότητας του Διοικητικού Τομέα Οικονομικών Στατιστικών και Απο¬ 
γραφών που έχει εξουσιοδοτηθεί να υπογράφει. 

4. Τις εντολές για τον καθορισμό προτεραιοτήτων, στις διάφορες φά¬ 
σεις των διεξαγόμενων στατιστικών εργασιών των παραπάνω Δ/νσεων. 

5. Τις προτάσεις για συμμετοχή υποψηφίων των παραπάνω Δ/νσεων 
σε εκπαιδευτικά προγράμματα. 

IV. Τα έγγραφα που υπογράφονται «Με εντολή Υπουργού» από τους 
ως άνω Ειδικούς Γ ραμματείς του ΥΠΕΘΟ θα κοινοποιούνται στο Γ ρα¬ 
φείο μας και στους κατά περίπτωση αντίστοιχους Γ ενικούς Γ ραμματείς. 

Το άρθρο 2 και η περίπτωση ΪΙ του άρθρου 5 της απόφασής μας που 
αναφέρεται στο σκεπτικό της απόφασης αυτής με στοιχείο 5, παύουν να 
ισχύουν. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Οκτωβρίου 1989 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΣΩΤ. ΧΑΤΖΗΓΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2076833/16486/0025 (4) 

Απόσβεση και διαγραφή οφειλών από δάνεια που έχουν χορηγήσει Τρά¬ 
πεζες σε φυσικά ή νομικά πρόσωπα και επαγγελματίες παραμεθο¬ 
ρίων περιοχών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967, σε συνδυασμό με 
τις διατάξεις του Ν. 1266/1982, όπως ισχύει σήμερα. 

2. Τις αποφάσεις της άλλοτε Νομισματικής Επιτροπής με αριθ. 51/ 
1/27.9.1974, 53/3/5.10.1974, 54/6/14.10.1974 και 57/6/ 
8.11.1974, όπως ισχύουν και την απόφαση της Υποεπιτροπής Πιστώ¬ 
σεων με αριθ. 67/22/21.10.1974. 

3. Την με αριθμό 166998/5170/16.11.1974, απόφασή μας για 
παροχή της εγγύησης του Ελληνικού Δημοσίου, όπως τροποποιήθηκε 
και ισχύει σήμερα. 

4. Ότι τα δάνεια που χορηγήθηκαν σε εφαρμογή των πιο πάνω απο¬ 
φάσεων της Ν.Ε., στην ουσία είχαν και σκοπό να καλύψουν σε σημα¬ 
ντικό μέρος των και έμμεση ζημιά εκείνων που πήραν τα δάνεια αυτά 
που προέκυψε από τα απρόβλεπτα γεγονότα εθνικής σημασίας το καλο¬ 
καίρι του έτους 1974, εξ αιτίας της τουρκικής εισβολής στην Κύπρο και 
ότι η μέχρι σήμερα μη εξόφλησή τους μπορεί ν’ αποδοθεί και στις δυσμε¬ 
νείς κατά καιρούς οικονομικές συγκυρίες, αποφασίζουμε: 

α. Την απόσβεση της οφειλής των δανειοληπτών προς τις δανείστριες 
Τράπεζες, κατά κεφάλαιο, τόκους και λοιπές επιβαρύνσεις από το τυχόν 
οφειλόμενο ακόμη μέρος των δανείων που αυτές εχορήγησαν με την εγ¬ 
γύηση του Ελληνικού Δημοσίου σε φυσικά ή νομικά πρόσωπα και επαγ¬ 
γελματίες των περιοχών των Νομών Έβρου, Ροδόπης, Ξάνθης, Δωδε¬ 
κάνησου, Λέσβου, Χίου και Σάμου, σε εφαρμογή των πιο πάνω αποφά¬ 
σεων της Νομισματικής Επιτροπής και την απαλλαγή των οφειλετών 
αυτών από το εκκρεμές σήμερον μέρος της σχετικής οφειλής των. 

β. Τη διαγραφή των βεβαιωμένων στις Δημόσιες Οικονομικές Υπη¬ 
ρεσίες (Δ.Ο.Υ.) σε βάρος των πιο πάνω δανειοληπτών οφειλών αυτών 
προς το Δημόσιον, εκ του λόγου ότι το τελευταίου αυτό κατέβαλε στις 
δανείστριες Τράπεζες, σε εκπλήρωση της εγγυητικής του ενοχής, τα μη 
καταβληθέντα υπό των οφειλετών ποσά από τα πιο πάνω δάνεια. 

Ποσά που καταβλήθηκαν στο Δημόσιο δεν επιστρέφονται. 

γ. Με νεώτερη απόφασή μας θα καθορίσουμε τις λεπτομέρειες γενικά 
της διαγραφής των βεβαιωμένων στις Δημόσιες Οικονομικές Υπηρεσίες 
πιο πάνω εκκρεμών οφειλών, καθώς και του τρόπο και χρόνο καταβο¬ 
λής από το Δημόσιο, σαν εγγυητή, από κονδύλια του Κρατικού Προϋπο¬ 
λογισμού, στις Τράπεζες των οφειλών των πιο πάνω δανειοληπτών που 
τυχόν ακόμη εκκρεμούν σ’ αυτές και που αποσβήνονται με την απόφαση 
αυτή. 

Η απόφαση αυτή να δημοσιευθεί στην Εφημερίδα της Κυβερνήαεως 
και θα κυρωθεί με νόμο. 

Αθήνα, 3 Οκτωβρίου 1989 

Ο ΥΠΟΥΡΓΟΣ 

ΑΝΤΩΝΗΣ ΣΑΜΑΡΑΣ 
• -φ- 

Αριθ, 2072722/8318/022 (5) 

Επέκταση χορήγησης ειδικής αποζημίωσης για πρόσθετη εργασία και 
στις καθαρίστριες μόνιμους υπαλλήλους του Μετοχικού Ταμείου Πο¬ 
λιτικών υπαλλήλων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

Την αριθ. 2030771/3776/0022/10.4.89 απόφαση χορήγησης 
ειδικής αποζημίωσης για πρόσθετη εργασία υπαλλήλων το Μ.Τ.Π.Υ., 
αποφασίζουμε: 

Επεκτείνουμε την αριθμ. 2030771/3776/0022/10.4.89 από¬ 
φαση (ΦΕΚ 273/Β/89) στις καθαρίστριες, μονίμους υπαλλήλους του 
Μετοχικού Ταμείου Πολιτικών Υπαλλήλων, επειδή συντρέχουν οι ίδιοι 
λόγοι που συνηγόρησαν για την παροχή της ειδικής αποζημίωσης στους 
μονίμους υπαλλήλους του Ταμείου. 


Η απόφαση αυτή, που ισχύει από 1.10.89, να δημοσιευθεί στην Εφη¬ 
μερίδα της Κυβερνήσεως και θα κυρωθεί με νόμο. 

Αθήνα, 2 Οκτωβρίου 1989 

Ο ΥΠΟΥΡΓΟΣ 

ΑΝΤΩΝΗΣ ΣΑΜΑΡΑΣ 

-ψ- 

Αριθ. 2071957/15576/0025 (6) 

Ρύθμιση των κατά την 31.12.1988 ληξιπρόθεσμων δανειακών οφει¬ 
λών των επαρχιακών εφημερίδων προς το Ταμείο Παρακαταθηκών 

και Δανείων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των ΑΝ 747/1945, 9/1967 και του άρθρου 8 παρ. 
2 του Ν. 1,266/1982. 

2. Την 1270/1.4.88 Πράξη του Διοικητή της Τράπεζας της Ελλά¬ 

δος με την οποία επιτρέπεται στα Πιστωτικά Ιδρύματα να ρυθμίζουν 
απαιτήσεις τους, ληξιπρόθεσμες ή μη, από δάνεια σε δραχμές και συνάλ¬ 
λαγμα προς μεταποιητικές, μεταλλευτικές, εξορυκτικές και ξενοδοχεια¬ 
κές επιχειρήσεις και προς συνεταιριστικές επιχειρήσεις και οργανώ¬ 
σεις. / . 

3. Το έγγραφο της Τράπεζας της Ελλάδος αριθμ. 2327/8.12.88 
στο οποίο αναφέρεται ότι επειδή οι εκδόσεις εφημερίδων, βιβλίων περιο¬ 
δικών και φυλλαδίων και οι εκτυπώσεις τους κατατάσσονται στους κλά¬ 
δους μεταποιητικής δραστηριότητας υπό τον τίτλο «Εκτυπώσεις - Εκ¬ 
δόσεις», οι δραστηριότητες αυτές δύναται να υπαχθούν στο πλαίσιο ρυθ¬ 
μίσεων οφειλών από τραπεζικό δανεισμό που καθορίζει η Π.Δ./Τ.Ε. 
1270/1.4.88. 

4. Τις από το 1978 μέχρι 1987 εκδοθείσες αποφάσεις μας με τις 
οποίες δόθηκε η εγγύηση του Ελληνικού Δημοσίου προς το Ταμείο Πα¬ 
ρακαταθηκών και Δανείων για τη δανειοδότηση των επαρχιακών εφη¬ 
μερίδων. 

5. Το απόσπασμα Πρακτικών της 2181/11.1.89 συνεδρίασης του 
Διοικητικού Συμβουλίου του Ταμείου Παρ/κών και Δανείων με την 
οποία αποφασίσθηκε η ρύθμιση των κατά την 31.12.88 ληξιπροθέσμων 
οφειλών των επαρχιακών εφημερίδων προς το Ταμείο. 

6. Το οεριθμ. 20734/Η2/1033/12.9.1989 έγγραφο του Υπουρ¬ 
γείου Προεδρίας της Κυβέρνησης με το οποίο εγκρίνεται η παραπάνω 
ρύθμιση, αποφασίζουμε: 

Ορίζουμε ότι, η εγγύηση του Δημοσίου που παρασχέθηκε στο Ταμείο 
Παρακαταθηκών και Δανείων για τη δανειοδότηση του επαρχιακού τύ¬ 
που με αποφάσεις μας που εκδόθηκαν κατά τα έτη 1979 έως 1987, κα¬ 
λύπτει και τη ρύθμιση των ληξιπροθέσμων κατά την 31.12.1988 οφει¬ 
λών των επαρχιακών εφημερίδων προς το Ταμείο Παρακ. & Δανείων. 

Η ρύθμιση αυτή, θα γίνει σύμφωνα με τους όρους που αναφέρονται 
στην 1270/1.4.1988 Πράξη του Διοικητή της Τράπεζας της Ελλάδας 
και στην απόφαση του ΔΣ του Τ.Π. & Δανείων της αριθμ. 2181/ 
11.1.1989 συνεδρίασής του. 

Η εγγύηση του Ελληνικού Δημοσίου που παρασχέθηκε με τις προα- 
ναφερόμενες αποφάσεις μας περιορίζεται ανάλογα κατά τα ποσά λήξης 
31.12.1988. 

Τα λοιπά ποσά των δανειοδοτήσεων που δεν υπάγονται στη ρύθμιση 
αυτή καθώς και πάσης φύσεως τόκοι αυτών, εξακολουθούν να καλύπτο¬ 
νται από τις αρχικές εγγυήσεις που παρασχέθηκαν με τις προαναφερό- 
μενες αποφάσεις μας και σύμφωνα με τα περιλαμβανόμενα σ’ αυτές. 

Η παρεχόμενη εγγύηση καλύπτει την εμπρόθεσμη εξυπηρέτηση της 
ρύθμισης αυτής, κατά κεφάλαιο, τόκους κ.λπ. 

Όσον αφορά τον τρόπο και τις προϋποθέσεις της ισχύος της εγγύη¬ 
σης του Δημοσίου που παρέχεται με την απόφαση αυτή, θα ισχύουν τα 
γενικώς εφαρμοζόμενα από το Δημόσιο για τις εγγυήσεις που δίνει στο 
Τ.Π, & Δανείων. 

Το Τ.Π. & Δανείων παρακαλείται να μας στείλει σχετικά δικαιολο- 
γητικά υλοποίησης της ρύθμισης καθώς και τους αντίστοιχους πίνακες 
τοκοχρεωλυσίων και να μας ενημερώνει για την πορεία της εξυπηρέτη¬ 
σής των. 

Οι επαρχιακές εφημερίδες των οποίων τα χρέη ρυθμίζονται με την 
παρούσα απόφασή μας παρακαλούνται να φροντίζουν για την εμπρόθε¬ 
σμη εξόφληση των οφειλών των. 

Καθορίζουμε προμήθεια υπέρ του Δημοσίου για την παρεχόμενη εγ¬ 
γύησή του 0,50%, η οποία θα εισπράττεται σύμφωνα με τα έγγραφά 
μας 98346/2944/8.8.79, 98348/2945/8.8.79 και 121545/ 

Αριβ. 333794 


( 8 ) 


1786/6.11.79. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Οκτωβρίου 1989 

Ο ΥΠΟΥΡΓΟΣ 

ΑΝΤ. ΣΑΜΑΡΑΣ 
-- . ■+ - 

Αριθ. 2075946/16301/0025 (7) 

Παροχή της εγγύησης του Δημοσίου προς την, Ιονική Τράπεζα για τη 

χορήγηση δανείου ποσού δρχ. 2.000.000.000 στο ΝΑΤ για την 

εξόφληση υποχρεώσεων του από τοκοχρεωλύσια δανείων εσωτερι¬ 
κού. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των ΑΝ 747/1945 και 9/1967 και του Ν. 
1266/83 άρθρ. 8. 

2. Την αριθ. 1583/5.7.89 Πράξη του Διοικητή της Τράπεζας της 
Ελλάδας με την οποία εγκρϊνεται η δανειοδότηση του ΝΑΤ μέχρι συνο¬ 
λικού ποσού δραχμών δέκα εννέα δισεκατομμυρίων, πεντακοσϊων εκα¬ 
τομμυρίων δρχ. (19.500.000.000) για κάλυψη άμεσων ταμειακών 
αναγκών έτους 1989, από το προϊόν της οποίας ποσό δραχμών εννέα 
δισεκατομμυρίων, τετρακοσΐων εκατομμυρίων (9.400.000.000) θα 
διατεθεί απευθείας για την εξόφληση υποχρεώσεων του ΝΑΤ από τοκο¬ 
χρεωλύσια δανείων εσωτερικού. 

3. Τις από 20.9.89 και 28.9.89 επιστολές της Ιονικής Τράπεζας 
προς τα ΝΑΤ με τις οποίες εγκρϊνεται η δανειοδότηση του και καθορίζο¬ 
νται οι όροι και οι προϋποθέσεις της δανειοδότησης αυτής. 

4. Την απόφαση ,του ΔΣ του ΝΑΤ της 35ης Συνεδρίασης της 
24.7.89 με την οποία εγκρϊνεται η σύναψη του ανωτέρω δανείου και γί¬ 
νονται αποδεκτοί οι τιθέμενοι όροι. 

5. Το 2321.1/4/89/17.7.89 έγγραφο του Υπουργείου Εμπορ. 
Ναυτιλίας το οποίο μεταξύ των άλλων εγκρίνει την κάλυψη των ελλειμ¬ 
μάτων του έτους 1989 με δανειοδότηση ΝΑΤ και ΚΑΑΝ. 

6. Το 54874/3175/29.7.89 έγγραφο του ΝΑΤ με το οποίο ζητεί 
την εγγύηση του Ελληνικού Δημοσίου, για την ανωτέρω δανειοδότηση, 
αποφασίζουμε: 

Παρέχουμε την εγγύηση του Ελληνικού Δημοσίου στην Ιονική Τρά¬ 
πεζα για τη χορήγηση δανείου προς το Ναυτικό Απομαχικό Ταμείο 
(ΝΑΤ) ποσού δρχ. δύο δισεκατομμυρίων (2.000.000.000) για την 
συμψηφιστική εξόφληση υποχρεώσεων του προς αυτή από τοκοχρεωλύ¬ 
σια δανείων. 

Το Ελληνικό Δημόσιο παραιτείται από την εφαρμογή και τις ενστά¬ 
σεις των άρθρων 855 και 867 και διατηρεί τα δικαιώματα και τις εν¬ 
στάσεις που απορρέουν από τα άρθρα 853,858,862 και 863 του Α.Κ. 

Η χορήγηση και η εξυπηρέτηση του δανείου θα γίνει σύμφωνα με 
τους όρους, που αναφέρονται στην 1583/5.7.89 Πράξη του Διοικητή 
της Τράπεζας της Ελλάδας και στην από 20.9.89 επιστολή της Ιονικής, 
Τράπεζας προς το ΝΑΤ. ' 

. Με την απόφαση αυτή, αναλαμβάνουμε την υποχρέωση, σε περί¬ 
πτωση καθυστέρησης εξόφλησης ληξιπρόθεσμης δόσης ή μέρους αυτής, 
ενδιάμεσων τόκων ή τόκων υπερημερίας του δανείου αυτού, να καταβά¬ 
λουμε στο δανειστή μέσα σε δύο (2) μήνες από τη λήξη της εκάατοτε 
οφειλής τα ποσά που προέρχονται από την ανωτέρω αιτία και μετά από 
προηγούμενη βεβαίωση των ποσών αυτών στην οικεία Δημόσια Οικ. 
Υπηρεσία (ΔΟΥ) στο λογ/σμό Νο 555 σύμφωνα με τη διάταξη του Π. 
Δ/τος αριθ. 16/89 (ΦΕΚ 6/89 τ.Α) και τις οδηγίες της εγκυκλίου μας 
αριθ. 98348/2945/8.8.79. 

Η Ιονική Τράπεζα παρακαλείται να μας στείλει αντίγραφο της σύμ¬ 
βασης που θα υπογράψει με το ΝΑΤ, και να μας ενημερώσει για την πο¬ 
ρεία της εξόφλησης του δανείου. 

Το ΝΑΤ παρακαλείται να φροντίσει για την εμπρόθεσμη εξόφληση 
του εν λόγω δανείου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3. Οκτωβρίου 1989 

Ο ΥΠΟΥΡΓΟΣ 

ΑΝΤ. ΣΑΜΑΡΑΣ 


Εξαίρεση πρόσληψης προσωπικού από το Ν. 1735/87. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις της παρ. 2 του άρθρου 1 του Ν. 1735/87 (ΦΕΚ 
195/Α'/11.11.87) «προσλήψεις στο δημόσιο τομέα, κοινωνικός έλεγ¬ 
χος στη δημόσια διοίκηση, πολιτικά δικαιώματα και άλλες διατάξεις». 

2. Την αριθ. 517/2.10.1989 πράξη του Υπουργού Προεδρίας της 
Κυβέρνησης, με την οποία εγκρίθηκε η πρόσληψη προσωπικού με σχέση 
εργασίας ιδιωτικού δικαίου ορισμένου χρόνου για την κάλυψη πρόσκαι¬ 
ρων αναγκών, στην παρακολούθηση της ποιότητας των νερών που προ¬ 
ορίζονται για τη διαβίωση ψαριών σε γλυκά νερά και την καλλιέργεια 
και αλιεία οστρακοειδών. 

4. Το γεγονός ότι το προσωπικό που θα προσληφθεί θα πρέπει να έχει 
εμπειρία, προκειμένου να προωθηθούν άμεσα οι ανωτέρω εργασίες, 
αποφασίζουμε: 

Εξαιρούμε το προσωπικό που εγκρίθηκε να προσληφθεί με την αριθ. 
517/2.10.89 πράξη του Υπουργού Προεδρίας της Κυβέρνησης από τις 
διατάξεις του Ν. 1735/87, που αναφέρονται στις προσλήψεις και καθο¬ 
ρίζουμε τη διαδικασία και τον τρόπο πρόσληψής του, με επιλογή, σύμ¬ 
φωνα με την αριθ. Δ01/13450/80 κανονιστική απόφαση του Υπουρ¬ 
γού Προεδρίας της Κυβέρνησης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Οκτωβρίου 1989 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΓΕΩΡΓΙΑΣ 

ΑΘΑΝ. ΚΑΝΕΛΛΟΠΟΥΛΟΣ ΣΤΑΥΡΟΣ ΔΗΜΑΣ 

- 4 --- 

Αριθ. 97511 (9) 

Καθορισμός μηνιαίων αποδοχών Προέδρου του Διοικητικού Συμβου¬ 
λίου του Οργανισμού Εργατικής Κατοικίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις: 

α) Του άρθρου 3 του Ν.Δ. 2963/54 «περί ιδρύσεως Αυτονόμου Ορ¬ 
γανισμού Εργατικής Κατοικίας», σε συνδυασμό με τις διατάξεις του άρ¬ 
θρου 13 του Ν.Δ. 3083/54 «περί τροποποιήσεως της περί Διοικήσεως 
του ΙΚΑ νομοθεσίας και θεσπίσεως ασφαλιστικών και άλλων τινών δια¬ 
τάξεων». . 

β) Του άρθρου 40 του Ν. 849/78 «περί παροχής κινήτρων δια την 
ενίαχυσιν της περιφερειακής και οικονομικής αναπτύξεως της χώρας». 

2. Την απόφαση του Υπουργείου Εργασίας αριθ. 100551/17.2.84 
«περί καθορισμού μηνιαίων αποδοχών Προέδρου Δ.Σ. ΟΕΚ». 

3. Την κοινή απόφαση αριθ. 2009380/884/0022/89 των Υπουρ¬ 
γών Οικονομικών και Υγείας, Πρόνοιας και Κοινωνικών Ασφαλίσεων 
«καθορισμός μηνιαίου μισθού και εξόδων παράστασης του Διοικητή 
ΙΚΑ». 

4. Την αναφορά αριθ. 25477/3169/6.9.89 του ΟΕΚ, αποφασί¬ 
ζουμε: 

Καθορίζουμε τον μηνιαίο μισθό σε 186.072 δρχ. του Πρόεδρου του 
Διοικητικού Συμβουλίου του Οργανισμού Εργατικής Κατοικίας από 
14.7.1989. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Οκτωβρίου 1989 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΡΓΑΣΙΑΣ 

ΑΝΤΩΝΗΣ ΣΑΜΑΡΑΣ ΘΕΟΧ. ΠΑΠΑΜΑΡΓΑΡΗΣ 

Αριθ. 212/Α1/10579 ; (10) 

Τροποποίηση της Δ2/5716/1988 απόφαση τοο Υπουργού Εθν. Παι¬ 
δείας χαι θρησκευμάτων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Την επείγουσα ανάγκη ρύθμισης του τρόπου μετάθεσης διευθυντών 
σχολικών μονάδων πρωτοβάθμιας εκπαίδευσης, αποφασίζουμε: 

Τροποποιείται το δεύτερο εδάφιο της παραγράφου 13 της Δ1/ 
5716 απόφασης τόυ Υπουργού Εθνικής Παιδείας και Θρησκευμάτων 
(ΦΕΚ 217/Β/21.4.1988) που κυρώθηκε με το άρθρο 16 του ν. 1824 
ΦΕΚ 296/Α/30.12.1988 γα την Α/θμια Εκπαίδευση, ως εξής: 

Κατ’ εξαίρεση όσοι έχουν τοποθετηθεί μέχρι την έναρξη ισχύος της 
παραπάνω απόφασης μπορούν να μετατίθενται κατά τη διάρκεια της 
θητείας τους εντός του ίδιου νομού σε κενές θέσεις διευθυντών που θα 
δημιουργηθούν μετά τη λήξη του διδακτικού έτους και μέχρι τέλος 
Οκτωβρίου σύμφωνα με τις διατάξεις της παραγράφου 4 της αριθμ. 
Δ2/20691/1987 απόφασης του Υπουργού Εθνικής Παιδείας και 
θρησκευμάτων. 

Η μετάθεση γίνεται με απόφαση του οικείου Νομάρχη ύστερα από 
πρόταση του οικείου περιφερειακού υπηρεσιακού συμβουλίου που εκδί- 
δεται το αργότερο μέχρι 20 Νοεμβρίου. 

Οι διευθυντές που επιθυμούν να μετατεθούν σε άλλο σχολείο του ίδιου 
νομού υποβάλλουν τις σχετικές αιτήσεις στον προϊστάμενο της Διεύθυν¬ 
σης τρεις μέρες πριν την συνεδρίαση του συμβουλίου. Ο Προϊστάμενος 
της Διεύθυνσης εκπαίδευσης αφού προσδιορίσει υπεύθυνα τις μονάδες 
μετάθεσης κατά περίπτωση και στο σύνολό τους, εισάγει τις αιτήσεις 
στο οικείο περιφερειακό συμβούλιο το οποίο αποφασίζει σχετικά. 

.Η απόφαση αυτή να δημοσιευθεί στην Εφημερίδα της Κυβερνήσεως 

και να κυρωθεί νομοθετικά. 

Αθήνα, 29 Σεπτεμβρίου 1989 

Ο ΥΠΟΥΡΓΟΣ 

ΒΑΣΙΛΗΣ ΚΟΝΤΟΠΑΝΝΟΠΟΥΛΟΣ 
-+- 

Αριθ. Β2/4343 (11) 

Παράταση θητείας Λεκτόρων και Επίκουρων Καθηγητών των ΑΕΙ μέ-' 

χρι την ολοκλήρωση της διαδικασίας κρίσης για εξέλιξη στην επό¬ 
μενη βαθμίδα ΔΕΠ. 

■! Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 13 και 15 του Ν. 1268/82 «Για τη 
δομή και λειτουργία των οινωτάτων εκπαιδευτικών ιδρυμάτων» (ΦΕΚ 
87 Α·). 

2. Την ανάγκη ρύθμισης ορισμένων θεμάτων που αφορούν την εξέ¬ 
λιξη των μελών του ΔΕΠ που ανήκουν στις βαθμίδες του Λέκτορα και 
του Επίκουρου Καθηγητή. 

3. Την αριθμ. Υ. 774/17.7.89 (ΦΕΚ 547/18.7.89 τ.Β’) απόφαση 
του Πρωθυπουργού ορισμού αρμοδιοτήτων στην Αναπλ. Υπουργό Εθνι¬ 
κής Παιδείας, αποφασίζουμε: 

1. Ο μέγιστος χρόνος παραμονής στη βαθμίδα του Λέκτορα και του 
Επίκουρου Καθηγητή που ορίζεται στο εδάφιο γ' της παράγρ. 2 του άρ¬ 
θρου 15 του Ν. 1268/82 (ΦΕΚ 87 Α') παρατείνεται για ένα έτος από 
τη λήξη του, για όσους μέχρι τη λήξη του μέγιστου αυτού χρόνου και 
σύμφωνα με τις ισχύαυσες σχετικές διατάξεις, έχουν υποβάλλει σχετικές 
αιτήσεις για εξέλιξη στην επόμενη βαθμίδα. 

2. Ο μέγιστος χρόνος παραμονής στη βαθμίδα του Λέκοτρα ή Επί¬ 
κουρου Καθηγητή παρατείνεται για ένα έτος από τη δημοσίευση της 
απόφασης αυτής για όσους έχουν υποβάλλει σχετικές αιτήσεις για εξέ¬ 
λιξη σε επόμενη βαθμίδα μέχρι τη λήξη του μεγίστου χρόνου και έχει 
ήδη λήξει ο χρόνος αυτός. 

3. Σε περίπτωση θετικής εξέλιξης των παραπάνω μελών ΔΕΠ η 
έναρξη της Θητείας τους στη νέα βαθμίδα ανατρέχει στην ημερομηνία 
λήξης του μεγίστου, κατά τον ν. 1268/82, χρόνου παραμονής στην 
προηγούμενη βαθμίδα. 

4. Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβέρνησης. 


5. Η απόφαση αυτή να δημοσιευθεί στην Εφημερίδα της Κυβερνή¬ 
σεως και να κυρωθεί με νόμο. 

Αθήνα, 28 Σεπτεμβρίου 1989 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΝΑ ΨΑΡΟΥΔΑ - ΜΠΕΝΑΚΗ 
-♦- 

Αριθ. 95917 (12) 

Τροποποίησή Γενικού Κανονισμού Προσωπικού ΟΤΕ, άρθρο 24α σχε¬ 
τικά με την πρόσληψη έκτακτου προσωπικού. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ. 

ΕΡΓΑΣΙΑ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 12 του Ν.. 74/75, σχετικές με την τρο¬ 
ποποίηση και συμπλήρωση ορισμένων εργατικών νόμων και άλλων συ¬ 
ναφών διατάξεων. 

2. Τις διατάξεις του Ν. 1558/85 που αφορά την κυβέρνηση και τα 
κυβερνητικά όργανα. 

3. Του άρθρου 19 παρ. 2 του Ν. 1735/1987 «προσλήψεις στο Δη¬ 
μόσιο τομέα, κοινωνικός έλεγχος στη δημόσια διοίκηση πολιτικά δικαι¬ 
ώματα και άλλες διατάξεις». 

4. Την απόφαση που έλαβε το Δ.Σ. ΟΤΕ κατά την 2138/18.9.89 
συνεδρίασή του, που αφορά την τροποποίηση Γενικού Κανονισμού Προ¬ 
σωπικού ΟΤΕ (τροποποίηση του άρθρου 24α σχετικά με την πρόσληψη 
έκτακτου προσωπικού). 

5. Το 401 12/460620/3.10.89 σχετικό έγγραφο του ΟΤΕ, απο¬ 
φασίζουμε: 

Εγκρίνουμε την απόφαση που έλαβε το Δ.Σ. του ΟΤΕ κατά την 
2138/18.9.89 συνεδρίασή του, περί τροποποιήσεως - συμπληρώσεως 
ΓΚΠ ΟΤΕ, που εγκρίθηκε με την 1118/1.8.69 συνεδρίαση του Δ.Σ. 
του ΟΤΕ (ΦΕΚ 568/Β/8.9.89) η οποία έχει ως εξής: 

Άρθρο 24α 

α. Παράγρ. 1 

Η παράγραφος αυτή αντικαθίσταται ως εξής: 

«1. Δεν επιτρέπεται η πρόσληψη έκτακτου προσωπικού για εκτέλεση 
έργου οποιουδήποτε Κλάδου ή Ειδικότητας με σύμβαση αορίστου χρό¬ 
νου, πλην των περιπτώσεων που αναφέρονται στην κατωτέρω παρά¬ 
γραφοί του παρόντος άρθρου. 

Επίσης, δεν επιτρέπεται η πρόσληψη έκτακτου προσωπικού ούτε με 
σύμβαση ορισμένου χρόνου για εκτέλεση έργου των Κλάδων Διοικητι¬ 
κού - Εκμεταλλεύσεως, Οικονομικού και Τεχνικού, με την επιφύλαξη 
των αναφερομένων στο επόμενο εδάφιο. 

Ειδικά, για εκτέλεση έργου των λοιπών Κλάδων και Ειδικοτήτων 
καθώς και για εκτέλεση συγκεκριμένου έργου των Κλάδων Διοικητικού 
- Εκμεταλλεύσεως, Οικονομικού και Τεχνικού, είναι δυνατή, εφόσον 
πρόκειται για κάλυψη πρόσκαιρων ή εποχιακών αναγκών, η πρόσληψη 
έκτακτου προσωπικού με σύμβαση ορισμένου χρόνου, η οποία δεν επι¬ 
τρέπεται να παραταθεί ή να ανανεωθεί ή να μετατραπεΐ σε σύμβαση αο¬ 
ρίστου χρόνου. 

Η πρόσληψη του έκτακτου προσωπικού του προηγούμενου εδαφίου 
αποφασϊζεται ενόψει των υπηρεσιακών αναγκών και των εγκεκριμένων 
πιστώσεων του προϋπολογισμού, από το Διοικητικό Συμβούλιο, με 
βάση τα κατωτέρω κριτήρια. 

I. Αξιοκρατικά: 

Τα προβλεπόμενα τυπικά προσόντα από το ΓΚΠ - ΟΤΕ για κάθε μια 
από τις κατηγορίες που ισχύουν για τις διαδικασίες πρόσληψης του μό¬ 
νιμου προσωπικού. 

Τα σχετικά μόρια προκύπτουν από τον πολλαπλασιασμό του βαθμού 
των τίτλων σπουδών με τους ακόλουθους συντελεστές: 

3 για βαθμούς άριστα μέχρι 97,5% του άριστα. 

2,7 για βαθμούς μικρότερους του 97,5% του άριστα μέχρι και 
92,5% του άριστα. 

2,4 για βαθμούς κάτω, του 92,5 του άριστα μέχρι και 77,5% του 
άριστα. 

2,1 για βαθμούς κάτω του 77,5% του άριστα μέχρι και 62,5% του 
άριστα. 

1,9 για βαθμούς κάτω του 62,5% του άριστα μέχρι και 50% του 
άριστα. 

II. Κοινωνικά: 

α) Οικογενειακή Κατάσταση 

(1) Κάθε άγαμο τέκνο πολύτεκνης οικογένειας παίρνει πέντε (5) μό¬ 
ρια. 

(2) Οι γονείς παίρνουν, με ένα ανήλικο τέκνο δύο (2) μόρια, με 2 τέσ- 
σβρα (4) μόρια, με τρία πέντε (5) μόρια. Για κάθε ανήλικο τέκνο πέρα 
από τα τρία προστίθενται έξι (6) μόρια. 

β) Εντοπιότητα 

Οι υποψήφιοι που υποβάλλουν αίτηση σε Υπηρεσιακές Λειτουργίες 
που εδρεύουν στο Νομό, στην Περιφέρεια του οποίου βρίσκεται ο δήμος 
ή η κοινότητα, στα δημοτολόγια των οποίων είναι γραμμένοι, παίρνουν 
δεκαπέντε (15) μόρια. 

Αν υποβάλλουν σε Υπηρεσιακή Λειτουργία που εδρεύει σε Νομό, 
όμορο του Νομού στην περιφέρεια του οποίου βρίσκεται ο δήμος ή η κοι¬ 
νότητα στα δημοτολόγια των οποίων είναι γραμμένοι, παίρνουν δέκα 
(10) μόρια. 

Η προηγούμενη διάταξη δεν εφαρμόζεται για τους υποψήφιους που 
υποβάλλουν αίτηση σε Υπηρεσιακές Λειτουργίες που εδρεύουν στους νο¬ 
μούς Αττικής και Θεσσαλονίκης και είναι γραμμένοι σε δημοτολόγια 
δήμων ή κοινοτήτων όμορων με αυτούς νομών. 

γ) Ηλικία 

Ο αριθμός των μορίων καθορίζεται μετά τη συμπλήρωση του 34ου 
έτους σε 12 μόρια, του 33ου έτους σε 11 μόρια, του 32ου έτους σε 10 
μόρια, του 31ου έτους σε 9 μόρια, του 30ου έτους σε 8 μόρια, του 29ου 
έτους σε 7 μόρια, του 28ου έτους σε 6 μόρια, του 27ου έτους σε 5 μόρια, 
του 26ου έτους σε 4 μόρια, του 25ου έτους σε 3 μόρια, του 24ου έτους 
σε 2 μόρια και του 23ου έτους σε.1 μόριο. 

δ) Άγαμα τέκνα μόνιμού Προσωπικού ή συνταξιοδοτηθέντος Προ¬ 
σωπικού του ΟΤΕ ή αποβιώσαντος Προσωπικού του ΟΤΕ παίρνουν 
δέκα (10) επιπλέον μόρια. 

Η σειρά κατάταξης των υποψηφίων καθορίζεται με βάση το άθροισμα 
των μορίων που συγκεντρώνει κάθε υποψήφιος σύμφωνα με τα παρα¬ 
πάνω κριτήρια. 

Σε περίπτωση ίσου αριθμού μορίων προηγείται αυτός που έχει υψη¬ 
λότερο βαθμό τίτλου σπουδών. 

Αν έχουν και τον ίδιο βαθμό, προηγείται, ο μεγαλύτερος σε ηλικία με 
βάση την ημερομηνία του έτους γέννησης. 

Αν έχουν και την ίδια ηλικία, η σειρά καθορίζεται με δημόσια κλή¬ 
ρωση, που γίνεται στην έδρα της ενδιαφερομένης υπηρεσιακής λειτουρ¬ 
γίας, παρουσία των ενδιαφερομένων υποψηφίων. 

Η κατά τα ανωτέρω πρόσληψη έκτακτου προσωπικού ορισμένου χρό¬ 
νου ενεργείται, ύστερα από σχετική προκήρυξη, από επιτροπή η οποία 
συγκροτείται από τον προϊστάμενο της οικείας υπηρεσιακής λειτουργίας 
στάθμης Υποδ/νσης ή Διεύθυνσης κατά περίπτωση (Πρόεδρος), τον 
Προϊστάμενο της υπηρεσιακής λειτουργίας στην οποία υφίσταται η υπη¬ 
ρεσιακή ανάγκη πρόσληψης προσωπικού και έναν υπάλληλο του ΟΤΕ, 
που υποδεικνύεται με τον αναπληρωτή του από την ΟΜΕ - ΟΤΕ. 

Η προκήρυξη τοιχοκολλάται σε εμφανές σημείο του καταστήματος, 
στα καταστήματα της οικείας Νομαρχίας, του οικείου δήμου ή της κοι¬ 
νότητας της έδρας της Υπηρεσιακής Λειτουργίας και δημοσιεύεται περι¬ 
ληπτικά σε δύο τουλάχιστο ημερήσιες εφημερίδες, εφόσον εκδίδονται 
στην Πρωτεύουσα του Νομού και τα μέσα μαζικής ενημέρωσης. 

Κάθε άλλη λεπτομέρεια εφαρμογής των παραπάνω καθορίζεται με 
απόφαση του Γενικού Διευθυντή». 

β. Παράγρ. 2 

Η παράγραφος αυτή αντικαθίσταται ως εξής: 

«2. Κατ’ εξαίρεση των οριζομένων στην προηγούμενη παράγραφο 1, 
επιτρέπεται η πρόσληψη έκτακτου προσωπικού με σύμβαση αορίστου 
χρόνου: 

α) Για εκτέλεση έργου Καθαρίστριας μειωμένης απασχολήσεως ή 
διαλείπουσας απασχολήσεως και με την ίδια διαδικασία και τα ίδια κρι¬ 
τήρια επιλογής που καθορίζονται για την πρόσληψη προσωπικού με 
σύμβαση ορισμένου χρόνου. 

β) Μαθητών - τεχνιτών αποφοίτων των Σχολών Μαθητείας του Ορ¬ 
γανισμού Απασχολήσεως Εργατικού Δυναμικού για έργο της Ειδικότη¬ 
τας Εργαστηρίων και Συνεργείων. 

γ) Άγαμων τέκνων ή συζύγου αποβιώσαντος εν ενεργεία Προσωπι¬ 
κού του ΟΤΕ για εκτέλεση έργου οποιουδήποτε Κλάδου ή Ειδικότητας, 
εφόσον ο θάνατος έχει δημιουργήσει οικογενειακά οικονομικά προβλή¬ 
ματα (μικρή σύνταξη ή μη θεμελίωση συνταξιοδοτικού δικαιώματος). Η 
πρόσληψη του Προσωπικού αυτού ενεργείται με απόφαση του Γενικού 
Διευθυντή». 


γ. Παράγρ. 3. 

Το εδάφιο «Ωσαύτως επί του ....του άρθρου 14» αντικαθίσταται ως 

εξής: 

«Επίσης, στο έκτακτο προσωπικό με σύμβαση εργασίας αορίστου 
χρόνου εφαρμόζονται και οι διατάξεις του πρώτου και δευτέρου εδαφίου 
της παράγρ. 16 του άρθρου 14». 

Όπως η ισχύς των ανωτέρω τροποποιήσεων του ΓΚΠ-ΟΤΕ αρχίζει 
από την ημερομηνία δημοσιεΰσεώς τους στην Εφημερίδα της Κυβερνή- 
σεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Οκτωβρίου 1989 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΡΓΑΣΙΑΣ 

Αθ. ΚΑΝΕΛΛΟΠΟΥΛΟΓ ΘΕΟΧ. ΠΑΠΑΜΑΡΓΑΡΗΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 
- -ψ - 

ΑριΟ. Δ.Υ. 8430 (13) 

Συγκρότηση Επιτροπής ελέγχου των ιδιωτικών Κλινικών του Νομού 
Μεσσηνίας. 

Ο ΝΟΜΑΡΧΗΣ ΜΕΣΣΗΝΙΑΣ 

Έχοντας υπόψη: ./ 

1. Τις διατάξεις: α) Του Ν. 3200/55 «περί Διοικητικής αποκεντρώ- 

σεως «και τό σε εκτέλεση τούτου εκδοθέν'από 28.6.55 Β.Δ. “ .. 

β) Του Β.Δ. 451/1962 «περί τροποποιήσεως και συμπληρώσεως 
των διατάξεων περί Ιδιωτικών Κλινικών, Εργαστηρίων και Οδοντια¬ 
τρείων». _ 

γ) Του Β.Δ. .521/1963 «περί τροποποιήσεως και συμπληρώσεως 
του υπ’ αριθ. 451/62 Β.Δ.». 

δ) Του Β.Δ. 197/1972 «περί καθορισμού αρμοδιοτήτων». 

ε) Του Ν. 1579/85 (άρθρο 20) «Ρυθμίσεις για την εφαρμογή και 
ανάπτυξη του Εθνικού Συστήματος και άλλες διατάξεις». 

2. Την απόφαση του Υπουργείου Υγείας, Πρόνοιας και Κοιν. Ασφα¬ 
λίσεων Α3 Οικ, 6861/14.4.86» περί του τρόπου λειτουργίας της Επι¬ 
τροπής ελέγχου των Ιδιωτικών Κλινικών». 

3. Το αριθ. 581/17.1.87 έγγραφο του Εργατοϋπαλληλικού Κέ¬ 
ντρου Καλαμάτας, το αριθ. 143/18.4.89 έγγραφο της Τοπικής Ενω¬ 
σης Δήμων και Κοινοτήτων Ν. Μεσσηνίας το αριθ. 8846/21.9.89 έγ¬ 
γραφο του Γενικού Νομαρχιακού Νοσοκομείου Καλαμάτας,ί την τηλε¬ 
φωνική πρόταση του Ιατρικού Συλλόγου Μεσσηνίας, «περί ορισμού εκ¬ 
προσώπων στην Επιτροπή ελέγχου και παρακολούθηση των συνθηκών 
λειτουργίας των ιδιωτικών Κλινικών, αποφασίζουμε: 

1. Συγκροτούμε Επιτροπή που αποτελείται από τους: 

Τακτικά μέλη: 

α) Γεώργιο Τζαννετάκη, γιατρό Κοιν. Ιατρικής - Υγειονολόγο, Δ/ 
ντή Δ/νσης Υγιεινής Μεσσηνίας, σαν Πρόεδρος. 

β) Δημήτρη Δρακόπουλο, γιατρό, Μαιευτήρα - Γυναικολόγο, εκπρό¬ 
σωπό των Κλινικαρχών. 

γ) Αλέξανδρο Αναστασόπουλο, Πρόεδρος Κοιν. Αγίου Φλώρου, εκ¬ 
πρόσωπο της Τ.Ε.Δ.Κ. 

δ) Ευθύμιο Αλέξιου, γιατρό, Μαιευτήρα, Γυναικολόγο, εκπρόσωπο 
Ιατρικού Συλλόγου Μεσσηνίας. 

ε) Παναγιώτη Κλωναρίδη, εκπρόσωπο Εργατικού Κέντρου Μεσση¬ 
νίας. 

στ) Παναγιώτη Μέντζια, Δ/ντή Δερματολογικού Ιατρείου, Γ.Ν. Κα¬ 
λαμάτας. 

ζ) Νικόλαο Πούφο, Επιμελητή Β' Χειρουργικού Τμήματος, Γ.Ν. Κα¬ 
λαμάτας, σαν Μέλη. \ 

2. Αναπληρωματικά μέλη: 

Σε περίπτωση απουσίας ή κωλύματος των τακτικών Μελών, ορί¬ 
ζουμε αντίστοιχα τους: 

α) Γεώργιο Σακελλαρόπουλο, Επιμ/τή Α' Ουρολ/κού Τμήματος 
Γ.Ν, Καλαμάτας. 

β) Γεώργιο Λαθούρη, γιατρό, Κλινικάρχη, Χειρουργό. 

γ) Φώτη Αντώνακόπουλο, Πρόεδρο Κοιν. Συρρίζου. 

δ) Απόστολο Τσόπελα, Παιδίατρο. 

ε) Παναγιώτη Κατσαμπάνη, Εκπρόσωπο Εργατικού Κέντρου Μεσ¬ 
σηνίας. 

στ) Ελένη Κοτταρίδη, Επιμ/τρια Α' Ουρ/χού Τμήματος Γ.Ν. Καλα¬ 
μάτας. 

ζ) Χαράλαμπο Χαραλάμπους, Επιμ/τή Β' Γυν/κού τμήματος Γ.Ν. 
Καλαμάτας. 

3. Γραμματέα της Επιτροπής ορίζεται η υπάλληλος της Δ/νσης 
Υγεινής Μεσσηνίας με Α' βαθμό Ελένη Γεωργαρά με αναπληρώτρια 
αυτής τη Βασιλική ΓΙαντελοποΰλου της αυτής Υπηρεσίας με Γ' βαθμό. 

4. Έργο της ανωτέρω Επιτροπής θα είναι η παρακολούθηση και η 
τήρηση των συνθηκών λειτουργίας των Ιδιωτικών Κλινικών καθώς και 
η διατύπωση προτάσεων για τη βελτίωση της λειτουργίας αυτών, όπως 
ακριβώς αυτές αναφέρονται στην με αριθ. Α3 Οικ. 6861/14.4.86 
απόφαση του Υπουργού Υγείας, Πρόνοιας και Κοιν. Ασφαλίσεων. 

5. Η Επιτροπή μετά από κάθε έλεγχο υποχρεούται να υποβάλει στη 
Δ/νση Υγιεινής Μεσσηνίας, Πρακτικό Επιθεώρησης «περί του τρόπου 
λειτουργίας των Κλινικών και τυχόν προτάσεις για τη βελτίωση της πα¬ 
ρεχόμενης από αυτές περίθαλψη. 

6. Η θητεία της Επιτροπής ορίζεται για δύο χρόνια. 

Η απόφαση αυτή να δημοσιευθεί στην Εφημερίδα της Κυβερνήσεως. 


Καλαμάτα, 25 Σεπτεμβρίου 1989 

Με εντολή Νομάρχη 
Ο Διευθυντής 
ΝΙΚ. ΠΟΛΙΤΗΣ 


♦ 


Αριθ. Ε.Σ. / 22468 (14) 

Σύσταση νομικού προσώπου στην Κοινότητα Χιονοχωρίου με την επω¬ 
νυμία «Σχολική Επιτροπή Κοινότητας Χιονοχωρίου». 


Ο ΝΟΜΑΡΧΗΣ ΣΕΡΡΩΝ 


Έχοντας υπόψη: 

1. Τις διατάξεις τόυ άρθρου 175 του Δ.Κ.Κ. (Π.Δ. 76/85) όπως 
τροποποιήθηκαν με το άρθρο ΐί του Ν. 1832/1989. 

2. Τις διατάξεις του άρθρου 2 της αριθ. Δ4/162/28.3.1989 κοινής 
απόφασης των Υπουργών Εσωτερικών, Οικονομικών, Εθνικής Παι¬ 
δείας και Θρησκευμάτων και Περιβάλλοντος Χωροταξίας και Δημο¬ 
σίων Έργων. 

3. Την αριθ. 43/1989 απόφαση του Κ.Σ. Χιονοχωρίου που αφορά 
τη σύσταση στην Κοινότητα νομικού προσώπου με την επωνυμία «Σχο¬ 
λική επιτροπή Κοινότητας Χιονοχωρίου», αποφασίζουμε: 

1. Συστήνουμε στην Κοινότητα Χιονοχωρίου (έδρα Οινούσα) του νο¬ 
μού Σερρών ίδιο Νομικό Πρόσωπο με την επωνυμία «Σχολική Επιτροπή 
Κοινότητας Χιονοχωρίου». 


2. Σκοπός του νομικού προσώπου είναι: 

- η διαχείρηαη των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

- η εκτέλεση μικρών έργων για επισκευή και συντήρηση των διδα¬ 
κτηρίων, 

- η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

- η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα ι)α μέσα που είναι απαραίτητα για τη λει¬ 
τουργία τους και γενικότερα όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών μονάδων. 

3. Το νομικό πρόσωπο διοικείται από επταμελές διοικητικό συμβού¬ 
λιο αποτελούμενο από: 

α) Τον εκάστοτε Πρόεδρο της Κοινότητας, ως Πρόεδρο. 

β) Δύο Κοινοτικούς συμβούλους. 

γ) Τος εκάστοτε Δ/ντές του Δημοτικού Σχολείου και του Νηπιαγω¬ 
γείου. 

δ) Τους εκπροσώπους (2) των συλλόγων γονέων και κηδεμόνων του 
Δημοτικού Σχολείου και Νηπιαγωγείου. 

4. Η θητεία του πρώτου Δ.Σ. του νομικού προσώπου λήγει με τη 
λήξη της παρούσας κοινοτικής περιόδου. 

Η θητεία των μελών του Δ.Σ. ακολουθεί τη κοινοτική περίοδο. 

Το Δ.Σ. εκλέγει αντιπρόεδρο και γραμματέα. 

5. Πόροι του νομικού προσώπου είναι: 

α. ετήσια επιχορήγηση της Κοινότητας, 

β. ετήσια επιχορήγηση του κράτους, 

γ. κάθε είδους εισφορές, δωρεές, κληρονομιές κληροδοσίες, 

δ. εισπράξεις από το αντίτιμο των παρεχόμενων πραγμάτων ή υπη¬ 
ρεσιών, 

ε. πρόσοδοι από την περιουσία τού.* 

6. Το νομικό πρόσωπο εκπροσωπείται στα δικαστήρια και σε κάθε 
δημόσιά αρχή από τον πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Σέρρες, 28 Σεπτεμβρίου 1989 

Η Νομαρχεύουσα Δ/ντρια 
Ν. ΑΝΤΩΝΙΑΔΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


